CELEX: 52019PC0474
Language: el
Date: 2019-10-17
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την κατανομή των αλιευτικών δυνατοτήτων βάσει του πρωτοκόλλου σχετικά με την εφαρμογή της συμφωνίας σύμπραξης στον τομέα της αλιείας μεταξύ της Δημοκρατίας της Σενεγάλης και της Ευρωπαϊκής Ένωσης

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 17.10.2019
            COM(2019) 474 final
            2019/0227(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            για την κατανομή των αλιευτικών δυνατοτήτων βάσει του πρωτοκόλλου σχετικά με την εφαρμογή της συμφωνίας σύμπραξης στον τομέα της αλιείας μεταξύ της Δημοκρατίας της Σενεγάλης και της Ευρωπαϊκής Ένωσης
            
               
         
         
            
                ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               
                  Βάσει των σχετικών οδηγιών διαπραγμάτευσης
                     1
                  , η Επιτροπή διεξήγαγε διαπραγματεύσεις με την κυβέρνηση της Δημοκρατίας της Σενεγάλης (εφεξής «Σενεγάλη») με σκοπό τη σύναψη νέου πρωτοκόλλου της ισχύουσας αλιευτικής συμφωνίας. Μετά το πέρας των διαπραγματεύσεων, μονογραφήθηκε νέο πρωτόκολλο στις 19 Ιουλίου 2019. Το πρωτόκολλο καλύπτει περίοδο πέντε ετών από την ημερομηνία έναρξης της προσωρινής του εφαρμογής, ήτοι από την ημερομηνία της υπογραφής του, όπως αναφέρεται στο άρθρο 16.
               
               
                  Το πρωτόκολλο προβλέπει τις ακόλουθες αλιευτικές δυνατότητες για τα ενωσιακά σκάφη:
               
            
            
               –28 θυνναλιευτικά γρι-γρι με εγκαταστάσεις κατάψυξης·
            
            
               –10 αλιευτικά με καλάμι· 
            
            
               –5 παραγαδιάρικα· 
            
            
               –2 μηχανότρατες.
            
            
               
                  Είναι σκόπιμο να καθοριστεί η κλείδα κατανομής των εν λόγω αλιευτικών δυνατοτήτων μεταξύ των κρατών μελών.
               
            
            
               •Συνέπεια με τις ισχύουσες διατάξεις στον τομέα πολιτικής
            
            
               
                  Σύμφωνα με τις προτεραιότητες της μεταρρύθμισης της αλιευτικής πολιτικής
                     2
                  , το νέο πρωτόκολλο παρέχει αλιευτικές δυνατότητες για τα ενωσιακά σκάφη στα ύδατα της Σενεγάλης, με βάση τις βέλτιστες διαθέσιμες επιστημονικές γνωμοδοτήσεις και σύμφωνα με τις συστάσεις της Διεθνούς Επιτροπής για τη Διατήρηση των Θυννοειδών του Ατλαντικού (ICCAT). Στο νέο αυτό πρωτόκολλο λαμβάνονται υπόψη τα αποτελέσματα της αξιολόγησης του προηγούμενου πρωτοκόλλου (2014-2019) και της αξιολόγησης των προοπτικών σχετικά με το ενδεχόμενο σύναψης νέου πρωτοκόλλου. Αμφότερες οι αξιολογήσεις πραγματοποιήθηκαν από εξωτερικούς εμπειρογνώμονες. Το πρωτόκολλο θα παράσχει, επίσης, στην Ευρωπαϊκή Ένωση και στη Σενεγάλη τη δυνατότητα να συνεργαστούν στενότερα με σκοπό την προώθηση της υπεύθυνης εκμετάλλευσης των αλιευτικών πόρων στα ύδατα της Σενεγάλης και τη στήριξη των προσπαθειών της Σενεγάλης για την ανάπτυξη του οικείου τομέα της αλιείας, προς το συμφέρον αμφότερων των μερών. 
               
            
            
               •Συνέπεια με άλλες πολιτικές της Ένωσης
            
            
               
                  Η διαπραγμάτευση νέου πρωτοκόλλου της συμφωνίας αλιευτικής σύμπραξης με τη Σενεγάλη εντάσσεται στο πλαίσιο της εξωτερικής δράσης της Ένωσης έναντι των χωρών της Αφρικής, της Καραϊβικής και του Ειρηνικού (ΑΚΕ) και λαμβάνει ιδίως υπόψη τους στόχους της Ένωσης σχετικά με τον σεβασμό των δημοκρατικών αρχών και των ανθρωπίνων δικαιωμάτων.
               
               
                  Αν και η προκαλούμενη οικονομική δραστηριότητα στον τομέα της αλιείας στη Σενεγάλη θα είναι τοπικής κλίμακας, εντούτοις θα συμβάλει στην αντιμετώπιση των βαθύτερων αιτίων της αντικανονικής μετανάστευσης.
               
            
            
               1.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Η νομική βάση που έχει επιλεγεί είναι η Συνθήκη για τη λειτουργία της Ευρωπαϊκής Ένωσης, της οποίας το άρθρο 43 παράγραφος 3 ορίζει ότι το Συμβούλιο θεσπίζει, κατόπιν πρότασης της Επιτροπής, την κατανομή των αλιευτικών δυνατοτήτων. 
            
            
               •Επικουρικότητα (σε περίπτωση μη αποκλειστικής αρμοδιότητας)
            
         
         
            
               Το πεδίο δράσης εμπίπτει στην αποκλειστική αρμοδιότητα της ΕΕ. 
            
            
               2.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας
            
            
               
                  Διεξήχθησαν διαβουλεύσεις με τα ενδιαφερόμενα μέρη κατά τη διάρκεια της εκ των υστέρων και της εκ των προτέρων αξιολόγησης, όσον αφορά το ενδεχόμενο σύναψης νέου πρωτοκόλλου μεταξύ της Ένωσης και της Σενεγάλης. Διεξήχθησαν επίσης διαβουλεύσεις με εμπειρογνώμονες των κρατών μελών και του κλάδου στο πλαίσιο συνεδριάσεων τεχνικής φύσεως. Από τις εν λόγω διαβουλεύσεις προέκυψε ότι θα ήταν επωφελές για την Ένωση και για τη Σενεγάλη να συνάψουν νέο πρωτόκολλο της αλιευτικής συμφωνίας.
               
            
            
               •Διαβούλευση με τα ενδιαφερόμενα μέρη
            
            
               
                  Στο πλαίσιο της αξιολόγησης ζητήθηκε η γνώμη των κρατών μελών, εκπροσώπων του κλάδου, διεθνών οργανώσεων, της κοινωνίας των πολιτών, καθώς και των αλιευτικών αρχών της Σενεγάλης. Πραγματοποιήθηκαν επίσης διαβουλεύσεις στο πλαίσιο του γνωμοδοτικού συμβουλίου για την υπερπόντια αλιεία.
               
            
            
               •Συλλογή και χρήση εμπειρογνωσίας
            
            
               Η Επιτροπή προσέφυγε σε ανεξάρτητο εξωτερικό σύμβουλο για τις εκ των υστέρων και εκ των προτέρων αξιολογήσεις, σύμφωνα με τις διατάξεις του άρθρου 31 παράγραφος 10 του κανονισμού για την κοινή αλιευτική πολιτική. 
            
            
               3.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Το σχέδιο κανονισμού δεν έχει καμία επίπτωση στον προϋπολογισμό της Ένωσης
            
            
               4.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               Η παρούσα διαδικασία κινείται παράλληλα με τις διαδικασίες σχετικά με την απόφαση του Συμβουλίου για την υπογραφή, εξ ονόματος της Ένωσης, του πρωτοκόλλου της συμφωνίας σύμπραξης στον τομέα της αλιείας μεταξύ της Δημοκρατίας της Σενεγάλης και της Ευρωπαϊκής Ένωσης, καθώς και με την απόφαση του Συμβουλίου για τη σύναψή του. Ο παρών κανονισμός πρέπει να τεθεί σε εφαρμογή μόλις καταστεί δυνατή η πραγματοποίηση αλιευτικών δραστηριοτήτων δυνάμει της συμφωνίας, δηλαδή κατά την ημερομηνία προσωρινής εφαρμογής του πρωτοκόλλου. 
            
            
               2019/0227 (NLE)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               για την κατανομή των αλιευτικών δυνατοτήτων βάσει του πρωτοκόλλου σχετικά με την εφαρμογή της συμφωνίας σύμπραξης στον τομέα της αλιείας μεταξύ της Δημοκρατίας της Σενεγάλης και της Ευρωπαϊκής Ένωσης
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
            
            
               Έχοντας υπόψη την πρόταση της Ευρωπαϊκής Επιτροπής,
            
         
         
            
               Εκτιμώντας τα ακόλουθα:
            
            
               (1)Στις 2 Μαρτίου 2015 το Συμβούλιο εξέδωσε την απόφαση (ΕΕ) 2015/384
                  3
                για τη σύναψη συμφωνίας σύμπραξης στον τομέα της αλιείας μεταξύ της Δημοκρατίας της Σενεγάλης και της Ευρωπαϊκής Ένωσης (εφεξής η «συμφωνία»)
                  4
               . Η εν λόγω συμφωνία τέθηκε σε ισχύ στις 20 Νοεμβρίου 2014 και εξακολουθεί να είναι σε ισχύ.
            
            
               (2)Το ισχύον πρωτόκολλο για την εφαρμογή της συμφωνίας λήγει στις 19 Νοεμβρίου 2019.
            
            
               (3)Σύμφωνα με την απόφαση 2019/ ... /ΕΕ του Συμβουλίου
                  5
               , μονογραφήθηκε νέο πρωτόκολλο για την εφαρμογή της συμφωνίας (εφεξής «πρωτόκολλο») στις 19 Ιουλίου 2019.
            
            
               (4)Οι αλιευτικές δυνατότητες που προβλέπονται στο πρωτόκολλο θα πρέπει να κατανεμηθούν μεταξύ των κρατών μελών καθ’ όλη τη διάρκεια εφαρμογής του.
            
            
               (5)Το πρωτόκολλο θα εφαρμόζεται σε προσωρινή βάση από την ημερομηνία της υπογραφής του, προκειμένου να εξασφαλιστεί η ταχεία έναρξη των αλιευτικών δραστηριοτήτων των ενωσιακών σκαφών. Ως εκ τούτου, ο παρών κανονισμός θα πρέπει να εφαρμόζεται από την ίδια ημερομηνία,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Οι αλιευτικές δυνατότητες που έχουν καθοριστεί βάσει του πρωτοκόλλου σχετικά με την εφαρμογή της συμφωνίας σύμπραξης στον τομέα της αλιείας μεταξύ της Δημοκρατίας της Σενεγάλης και της Ευρωπαϊκής Ένωσης (εφεξής «το πρωτόκολλο») κατανέμονται μεταξύ των κρατών μελών ως εξής:
            
            
               α)θυνναλιευτικά γρι-γρι με εγκαταστάσεις κατάψυξης:
            
            
               Ισπανία:
                     
                     [16]
                     σκάφη
            
            
                             Γαλλία:
                     
                     [12]
                     σκάφη
            
            
               β)αλιευτικά με καλάμι: 
            
            
               Ισπανία: 
                     
                     [8]
                     σκάφη
            
            
               Γαλλία: 
                     
                     [2]
                     σκάφη
            
            
               γ)παραγαδιάρικα:
            
            
               Ισπανία:
                     
                     [3]
                     σκάφη
            
            
               Πορτογαλία:
                     
                     [2]
                     σκάφη
            
            
               δ)μηχανότρατες: 
            
            
               Ισπανία: 
                     
                     [2]
                     σκάφη
            
         
         
            
            
               Άρθρο 2
            
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από την ημερομηνία εφαρμογής του πρωτοκόλλου.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Εγκρίθηκαν στο Συμβούλιο Γεωργίας και Αλιείας στις 15 Ιουλίου 2019.
               
               
                  
                     (2)
                  
                        ΕΕ L 354 της 28.12.2013, σ. 22.
               
               
                  
                     (3)
                  
                        Απόφαση (EE) 2015/384 του Συμβουλίου, της 2ας Μαρτίου 2015, σχετικά με τη σύναψη, εξ ονόματος της Ευρωπαϊκής Ένωσης, συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Σενεγάλης και το πρωτόκολλο εφαρμογής της (ΕΕ L 65 της 10.3.2015, σ. 1). 
               
               
                  
                     (4)
                  
                        Συμφωνία σύμπραξης στον τομέα της αλιείας μεταξύ της Ευρωπαϊκής Ένωσης και της Δημοκρατίας της Σενεγάλης (ΕΕ L 304 της 23.10.2014, σ. 3). 
               
               
                  
                     (5)
                  
                        Απόφαση (ΕΕ) 2019/... του Συμβουλίου της … … (ΕΕ L ... της ..., σ. …).